**ZDRAVSTVENO OSIGURANJE DJECE NAKON NAVRŠENIH 18 GODINA ŽIVOTA I NAKON ZAVRŠETKA REDOVITOG SREDNJOŠKOLSKOG OBRAZOVANJA**

U Republici Hrvatskoj **sva djeca do 18.** godina života su obvezno zdravstveno osigurana. Djeca koja se **redovito školuju** mogu i nakon navršenih 18 godina života biti zdravstveno osigurana kao članovi obitelji, ali ne dulje od navršenih 26 godina života.

**Status člana obitelji nakon navršenih 18 godina života**

Nakon navršenih 18 godina života djeca status zdravstveno osigurane osobe kao članovi obitelji **zadržavaju samo do kraja školske godine u kojoj završavaju redovito školovanje** prema propisima RH – **za srednjoškolce to je 31. kolovoza**, a za studente 30. rujan tekuće godine uz obvezu da početkom svake školske/akademske godine predoče obvezniku plaćanja doprinosa (**poslodavcu roditelja** preko kojega su osigurani) Potvrdu o redovitom školovanju.

Važno za sve one osobe koje **ne uspiju steći status redovitog studenta** prema propisima Republike Hrvatske

**Status osiguranika (učenika) po isteku redovitog srednjoškolskog obrazovanja ako ne nastave redovito školovanje.**

-status osiguranika u obveznom zdravstvenom osiguranju osobe **po isteku redovitog srednjoškolskog obrazovanja kao nezaposlene osobe** mogu steći ako se u roku **90 dana od završetka školske godine**  u kojoj su završili redovito školovanje jave u HZZO

-ako **prekinu redovito školovanje** rok javljanja HZZO-u je **30 dana** od dana prekida školovanja

**UPOZORENJE !!!**

Svaka osigurana osoba **zdravstvenu zaštitu može koristiti još samo 30 dana** po prestanku statusa. Učenik koji je završio srednju školu (a nije nastavio redovito školovanje) ima pravo na zdravstvenu zaštitu do 30. rujna tekuće godine i radi kontinuiteta zdravstvene zaštite najbolje je u tom roku javiti se službi HZZO-a.

**Nepoznavanje propisanih prava i obveza nikoga ne opravdava**, a kao krajnja posljedica propuštanja rokova može se javiti obveza da sami morate uplaćivati

doprinos za obvezno zdravstveno osiguranje.

**Obrtničko-industrijska škola u Imotskom s ispostvom HZZO-a Imotski**